Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 154/11/8806	Košice, 2.1.2013
EEČ : 2-65-1-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 3 písmeno b Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v Tachove, ČR, od 20. 10. 2010 do 25. 02. 2011, neprispieval pravidelne na výživu synov Kevina Guľu, nar. 15. 09. 1998, XXXXX, nar. 22. 08. 2000 a Damiána Guľu, nar. 30. 05. 2002, žijúcich u matky XXXXX v obci XXXXX, okres XXXXX - okolie, hoci mu táto povinnosť vyplýva zo Zákona o rodine, pritom výška alimentačnej povinnosti bola určená právoplatným verdiktom Okresného súdu XXXXX - okolie, sp. zn. 12P 145/2009 zo 07. 10. 2010 mesačne spolu na synov 185 €, a tak mu vznikol dlh na zameškanom výživnom 740 €,
lebo zanikla trestnosť činu
Odôvodnenie:
Uznesením vyšetrovateľa Okresného riaditeľstva PZ, Odbor kriminálnej polície, Oddelenie všeobecnej kriminality XXXXX - okolie sp. zn. ORP-56/OVK-KS-2011 zo dňa 25. 02. 2011 bolo vznesené obvinenie XXXXX pre prečin zanedbania povinnej výživy podľa § 207 ods. 1, ods. 3 písm. b/ Trestného zákona. 

	Asociálneho konania sa mal dopustiť obvinený tak, ako to konštatuje enunciát tohto rozhodnutia. 

	Vyšetrovateľ Okresného riaditeľstva PZ, Odbor kriminálnej polície, Oddelenie všeobecnej kriminality XXXXX - okolie predložil vyšetrovací  spis s návrhom na zastavenie trestného stíhania voči obvinenému v zmysle § 215 ods. 1 písm. h/ Trestného poriadku (s poukazom na ustanovenie § 86 písm. a/ Tr. zákona). Dôvodí tým, že sa nepodarilo preukázať, aby bol páchateľ prečinu spôsobil trvalo nepriaznivý následok na oprávnených maloletých osobách, pričom matka detí takýto záver 25. 03. 2012 vo svojej svedeckej výpovedi odobrila a potvrdila, že skutočne obvinený dodatočne alimentačnú povinnosť voči ich deťom v celom rozsahu splnil a nepociťovala a ani deti konanie obvineného ako príkorie. 

	Po preskúmaní rozsiahleho spisového materiálu som zistil, že návrh vyšetrovateľa je korektný a má oporu v doposiaľ zhromaždenom dôkaznom aparáte, preto som rozhodol o zastavení trestného stíhanie voči obvinenému § 215 ods. 1 písm. h/ Tr. poriadku (po zohľadnení § 86 písm. a/ Tr. zákona).

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Zemko
prokurátor